

V súvislosti s vyhlásením mimoriadnej situácie a  vyhlásením núdzového stavu, Sociálna poisťovňa, pobočka RS oznamuje:

od 16. marca 2020 bude osobný styk s poistencami zabezpečovať iba v čase od 08.00 hod do 11.00 hod. na preberanie podaní a formulárov v osobitnom režime vo vyčlenených priestoroch vestibulu. Vstup do budovy je regulovaný, navigovaný, povolený v rúšku, resp. náhradnej forme zahalenia úst a nosa (šatka, šál, pod.) Nezopnuté dokumenty k podaniu treba vložiť do obálky, obalu a pre prípad vyplňovania tlačív, je vhodné mať u seba vlastné písacie potreby.

Po 11. hod. naďalej treba používať elektronickú a telefonickú komunikáciu.

**od 16. marca 2020** je pokladňa uzavretá, pobočka nepreberá hotovosť, preto poistenec využije ostatné zákonné spôsoby platby

od 16. marca 2020 sa na pobočke nespisujú ani žiadosti o dôchodkovú dávku.

Všetky potrebné tlačivá a  žiadosti vrátane žiadosti o dôchodkovú dávku a ošetrovné sú k dispozícii na internetovej stránke [www.socpoist.sk](http://www.socpoist.sk), alebo prístupné vo vestibule pobočky. Vyplnené a podpísané tlačivá s príslušnými prílohami, dokladmi treba zaslať poštou, cez elektronickú schránku, alebo e- mailom na adresu [rimavskasobota@socpoist.sk](mailto:rimavskasobota@socpoist.sk), prípadne priamo na e-mailovú adresu konkrétneho zamestnanca pobočky v tvare [meno.priezvisko@socpoist.sk](mailto:meno.priezvisko@socpoist.sk).

Žiadosti o ošetrovné pre koronavírus zasielajte najmä elektronickou formou na kontakt: [koronaRS@socpoist.sk](mailto:koronaRS@socpoist.sk)

Dávame do pozornosti, že neoddeliteľnou súčasťou žiadosti o dávku v nezamestnanosti je Oznámenie úradu práce o zaradení občana do evidencie uchádzačov o zamestnanie.

Sociálna poisťovňa, pobočka Rimavská Sobota vyzýva poistencov, všetkých občanov a právnické osoby, aby v záujme vlastnej ochrany a  prevencie proti markantnému šíreniu pandémie koronavírusu, uprednostňovali elektronický styk a podania poštou.

V prípade nejasností, nás kontaktujte e-mailom, alebo telefonicky. Ochotne poskytneme informácie